钦定古今图书集成/明伦汇编/氏族典/第560卷 > 司马消难
## 钦定古今图书集成/明伦汇编/氏族典/第560卷 > 司马消难

按《周书司马消难传》：“消难字道融，河内温人。父子如
为齐神武佐命，位至尚书令。消难幼聪惠，微涉经史，
好自矫饰，以求名誉。起家著作郎，寻拜驸马都尉、光
禄卿，出为北豫州刺史。齐文宣末年，昏虐滋甚，消难
常有自全之谋，曲意抚纳，颇为百姓所附。属文宣颇
疑之，消难请举州来附。入朝授大将军、荥阳公。从高”
祖东伐，迁大后丞，纳女为静帝后。寻出为交州总管。
隋文帝辅政，消难既闻蜀公迥不受代，遂欲与迥合
势，亦举兵应之。使其子冰质于陈以求援。隋文帝命
襄州总管王谊讨之。八月，消难率其麾下归于陈。陈
平，特免死，卒于家。